hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu en hu hu hu hu hu hu hu hu hu hu hu hu hu hu hu hu
Brit trónöröklési rend – Wikipédia
(Brit trónöröklési sorrend szócikkből átirányítva)
A brit trónöröklési rend határozza meg, hogy kik és milyen sorrendben követhetik egymást Nagy-Britannia és a vele perszonálunióban lévő, a brit korona alá tartozó nemzetközösségi országok (commonwealth realm) trónján.
A trónöröklési rendet Nagy-Britanniában az 1701-es örökösödési törvény (Act of Settlement), az 1772-es Royal Marriages Act és a szokásjog szabályozza, amelyeket néhány pontban 2015-ben megváltoztattak. A továbbiakban a trónöröklési rendben nem élveznek előnyt a fiúutódok és nem kerülnek kizárásra azok, akik római katolikussal házasodnak.[1] A következőképpen:
A trónöröklés Zsófia hannoveri választófejedelemné törvényes leszármazottaira korlátozódik. Az a személy, aki házasságon kívül született, elveszti jogosultságát a trónöröklésre és utódainak sem ad át semmilyen jogosultságot.[2][3]
A trónra lépés pillanatában a trónörökösnek protestáns vallásúnak és az anglikán egyház tagjának kell lennie.
A fenti szabályokat alkalmazzák az uralkodó tanácsosainak (Counsellor of State), illetve szükség esetén az uralkodót helyettesítő régens kiválasztására is (utóbbit az 1937-es Regency Act alapján).[4]
1 Változások a trónöröklési rendben
A trónöröklési sorrendben megszűnik a fiúutódok elsőbbsége. A 2011. október 28. után születetteknél már csak a születés időpontja számít, nem pedig az utódok neme.
A változtatás kimondja, hogy nem zárható ki a trónöröklési rendből az a személy, aki római katolikussal házasodik. Ezért visszakerül az örökösödési rendbe George Windsor és Mihály kenti herceg.
A változtatások közt szerepel továbbá, hogy csak a trónöröklési sorrend első 6 személyének kell kikérni a mindenkori uralkodó engedélyét a házasságra. Ha ezt nem teszi meg vagy az uralkodó nem járul hozzá, akkor kizárják a trónöröklési sorrendből, de a házasság érvényes marad.
Sarolta cambridge-i hercegnő a születésekor bátyja után, a trónöröklési rend negyedik helyét foglalta el. Az öröklési rendben következő (Henrik brit királyi herceg) és a mögötte levők egy hellyel hátrébb kerültek.
Lajos cambridge-i herceg a születésekor – a három évvel korábbi változtatásnak megfelelően – nem került nővére, Sarolta elé, hanem a trónöröklési rend ötödik helyét foglalta el. Az őt követők eggyel hátrébb kerültek.
Jelenlegi uralkodó: III. Károly
Vilmos walesi herceg (szül. 1982; Károly király fia)
György walesi herceg (szül. 2013; Vilmos herceg fia)
Sarolta walesi hercegnő (szül. 2015; Vilmos herceg lánya)
Lajos walesi herceg (szül. 2018. április 23.; Vilmos herceg fia; az első, aki már nem előzi meg a nővérét a sorban)[5][6]
Henrik sussexi herceg (szül. 1984; Károly király fia)
Archie Mountbatten-Windsor (szül. 2019; Henrik herceg fia)
Lilibet Mountbatten-Windsor (szül. 2021; Henrik herceg lánya)
András yorki herceg (szül. 1960; II. Erzsébet második fia)
Beatrix brit királyi hercegnő (szül. 1988; András herceg lánya)
Sienna Mapelli Mozzi (szül. 2021; Beatrix hercegnő lánya)
Eugénia brit királyi hercegnő (szül. 1990; András herceg lánya)
August Brooksbank (szül. 2021; Eugénia hercegnő fia)
Eduárd wessexi gróf (szül. 1964; II. Erzsébet harmadik fia)
Jakab severni algróf (szül. 2007; Eduárd herceg fia)
Louise Windsor (szül. 2003; Eduárd herceg lánya)
Anna brit királyi hercegnő (szül. 1950; II. Erzsébet lánya)
Peter Phillips (szül. 1977; Anna hercegnő fia)
Savannah Phillips (szül. 2010; Peter Phillips lánya)
Isla Phillips (szül. 2012; Peter Phillips lánya)
Zara Tindall (szül. 1981; Anna hercegnő lánya)
Mia Tindall (szül. 2014; Zara Phillips lánya)
Lena Tindall (szül. 2018; Zara Phillips lánya)
Lucas Tindall (szül. 2021; Zara Phillips fia; II. Erzsébet leszármazottai közt másodszor fordul elő, hogy fiúgyerek nem kerül a nővérei elé a sorban)
↑ Bogdanor, Vernon (1995). The Monarchy and the Constitution. Oxford: Clarendon Press. ISBN 0198293348 p. 42
↑ Az 1926-os Legitimacy Act, 10 (1) kimondja, "Ez a törvény semmiben nem érinti bármilyen tisztség vagy cím öröklését vagy teszi lehetővé bármely személynek, hogy valamely tisztség vagy cím öröklésére jogosultágot szerezzen" (angolul: Nothing in this Act shall affect the Succession to any dignity or title of honour or render any person capable of succeeding to or transmitting a right to succeed to any such dignity or title. Az 1959-es Legitimacy Act, 6 (4) is hasonlóképpen rendelkezik: "Jelen törvény semmilyen módon nem befolyásolja a trón öröklésének rendjét." (It is hereby declared that nothing in this Act affects the Succession to the Throne.)
↑ William Addams Reitwiesner, "Persons eligible to succeed to the British Throne as of 1 Jan 2001"
↑ 'Counsellors of State a brit királyi család hivatalos honlapján
↑ Megszületett Katalin és Vilmos harmadik gyereke
↑ Prince Louis Arthur Charles: New royal baby name announced by Duke and Duchess of Cambridge - Telegraph, 2018.04.27.
Ez a szócikk részben vagy egészben a Line of succession to the British throne című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Succession. A brit királyi család hivatalos weboldala. (Hozzáférés: 2011. május 31.)
A lap eredeti címe: „https://hu.wikipedia.org/w/index.php?title=Brit_trónöröklési_rend&oldid=25304960”
Utoljára szerkesztve 2022. szeptember 24., 17:18-kor
A lap utolsó módosítása: 2022. szeptember 24., 17:18
A lap szövege CC BY-SA 3.0 alatt érhető el, ha nincs külön jelölve.